Diari Oficial de la Generalitat Valenciana


Sumari del DOGV 4352, del 08-10-2002 (2002/10357)

Notificació a Antonio Losilla Miranda. Expedient número 16/2001.
----------------------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10203


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Antonio Losilla Miranda. Expedient número 16/2001. [2002/A10516]
  
De conformitat amb allò que ha acordat esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte es notifica a Antonio Losilla Miranda, amb últim domicili conegut al carrer Agustín Santonja, 11, de la localitat de Torrevieja, acord d'iniciació I-2001/0016 de data 11 de juliol de 2001, dictat en l'expedient sancionador, que s'està tramitant al Servici d'Espectacles i Establiments Públics:
  
«Vista la denúncia formulada per la Guàrdia Civil del lloc principal de Torrevieja i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 16 de desembre de 2000, a les 04.00 hores, es va realitzar inspecció a l'establiment denominat Night Club Rodeo, situat al carrer Martin Luther King, 2, de Torrevieja, el titular del qual és Domingo Bustamante Parte, domiciliat al carrer Agustín Santonja, 11, d'Alacant, i es va verificar que s'està utilitzant l'establiment com a pub, sense la preceptiva autorització, els servicis es trobaven mal preparats, s'havia produït pertorbació de l'orde públic dins del local, mancava dels fulls de reclamacions i es trobava obert al públic a l'hora dalt mencionada, incomplint amb el que preceptua l'Orde de 30 de desembre de 1999, de la Conselleria de Justícia i Administracions Públiques, per la qual es regulen els horaris d'espectacles i establiments públics (DOGV 3.660, de 05.01.2000).
  
Els referits fets poden constituir unes infraccions qualificades de molt greu, greu, greu, lleu, lleu tipificades en els articles 23.a, 22.k, 22.a, 21.b, 21.g de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.c de la citada llei, el qual establix:
  
Les faltes molt greus se sancionaran amb multa en quantia d'1.000.001 a 12.354.113 de pessetes, suspensió d'autorització en matèria de locals o recintes, instal·lacions o servicis per termini no superior a un any, revocació definitiva d'autoritzacions en matèria de locals o recintes, instal·lacions o servicis baixa de les empreses del registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció d'1.025.000 pessetes (6.160,37 EUR) i clausura del local de referència.
  
Les faltes greus se sancionaran amb multa en quantia de 100.001 a 1.000.000 de pessetes, suspensió d'autorització en matèria de locals o recintes, instal·lacions o servicis per termini no superior a sis mesos, i en el present supòsit la sanció seria de 125.000; 125.000 pessetes (751,27; 751,27 EUR).
  
Les faltes lleus se sancionaran amb advertència i/o multa en quantia fins a 100.000 pessetes, i en el present supòsit la sanció seria de 100.000; 100.000 pessetes (601,01; 601,01 EUR).
  
Les sancions ascendixen a un total d'1.475.000 pessetes o 8.864,93 euros.
  
Tot això sense perjuí del que resulte de la instrucció; l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
En vista del que disposen l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1398/93, de 4 d'agost, s'acorda:
  
La incoació del corresponent expedient sancionador contra Antonio Losilla Miranda, per presumpta infracció de l'article 23.a, 22.k, 22.a, 21.b, 21.g de la Llei 2/1991, i se li comunica que d'acord amb el que disposa l'article 8.1 del Reial Decret 1398/1993, podrà reconéixer voluntàriament la seua responsabilitat; en este cas, es resoldrà el procediment amb la imposició de la sanció que siga procedent.
  
Així mateix, s'acorda nomenar instructora i secretària de l'expedient sancionador Manuel Saiz Blanco i Mª Ángeles Sebastiá Rodríguez respectivament, als quals es notificarà en forma este nomenament, així com als inculpats, de conformitat amb el que establixen l'article 135 de la Llei 30/1992, LRJPAC, i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 de la citada Llei 30/1992, LRJPAC.
  
En virtut del que establix l'article 16.1 del Reial Decret 1.398/1993, se li concedix un termini de 15 dies comptats a partir del següent a la notificació del present acord, perquè aporte totes les al·legacions, documents o informacions que estime convenients, i se li comunica que, si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè servisca de notificació a l'interessat mencionat anteriorment, s'expedix el present edicte.